VS00023322
Datum: 2008-01-18T01:00:00.000+01:00
datum_sodbe_i_stopnje: 2016-12-29T00:00:00.000Z
podrocje: višina odškodnine za nepremoženjsko škodo
institut: zmanjšanje življenjske aktivnosti - telesne bolečine
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe rok in ramenskega obroča in njihove posledice
fischer: zelo hudi primeri
odskodnina: 189.764 EUR
opombe: II Ips 109/2018 Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 18 do 26 let

Prometna nesreča - trčenje motornih vozil, oškodovanec je bil sopotnik.

## Škodni dogodek

Prometna nesreča - trčenje motornih vozil, oškodovanec je bil sopotnik.

## Poškodba

Udarnine možganov, krvavitev v možgane, krvavitev pod možgansko opno, oteklina možganov, zlom baze lobanje, zlom desne senčnice, zlom ličnega mostička, zlom spodnje čeljustnice, zlom desne očnice, udarnina desne rame, poškodbe osrednjega živčevja. Zaradi poškodbe osrednjega živčevja je prišlo do izgube dela živčnih celic.

## Telesne bolečine

55.000 EUR Stalne zelo hude in hude bolečine - v času, ko je bil umetno sediran in umetno ventiliran (15 dni) in intubiran (27 dni); srednje hude telesne bolečine - 8 tednov, do odpusta iz bolnišnice; lahke telesne bolečine - 2 do 3 mesece, in do konca zdravljenja še občasne lahke bolečine. Občasne lahke bolečine, ki občasno preidejo v srednje hude bolečine trpi ob spremembah vremena in v času poslabšanja spastičnosti, zlasti zgornjega levega uda.

#### Hospitalizacija

1 operacija - naravnava mandibule z osteosintezo.

## Zmanjšanje življenjske aktivnosti

134.764 EUR Utrpel je delno ohromelost levega dela telesa, hudo tresenje desne zgornje okončine, ima slabo koordinacijo gibov, pri gibanju težko vzdržuje ravnotežje. Spremembe na psihičnem področju zaradi poškodbe osrednjega živčevja. Zaradi izgube dela živčnih celic izboljšanja ne bo; ostaja sprememba osebnosti v sklopu organske osebnostne motnje. Upadle so spoznavne sposobnosti, težko kontrolira impulze in ima sremenjeno govorno izražanje, težko opravlja več opravil hkrati, oslabljen je kratkoročni spomin, osredotočenost je zmanjšana.
Zaradi hudih posledic nesreče je nesposoben za pridobitno delo, saj zaradi fizičnih omejitev in hudih popoškodbenih psihičnih sprememb ni sposoben za samostojno organizirano delo, dela lahko le lažje fizično in psihično delo pod nadzorom in le v zaščitenem okolju - preostala delovna zmožnost je 50%. Nikoli več se ne bo mogel zaposliti. Svojih poslov ne more več urejati sam. Zelo okrnjena je možnost ustvarjenja partnerskega odnosa. Potebuje pomoč tretjih oseb najmanj 2 do 3 ure dnevno. Obiskuje varstveno-rehabilitacijski center. Pomoč potrebuje pri finih delih, pripravljanju hrane, nakupovanju, oblačenju, zapenjanju in odpenjanju gumbov, zadrg, zahtevnejši toaleti. Ni sposoben za nobeno športno aktivnost, daljše pohode, planinarjenje, aktivnosti, ki zahtevajo ročno spretnost, hitro reakcijo in polno fizično moč in ravnotežje. Zaradi psihične spremenjenosti potrebuje veliko vzpodbude in nadzora. Hitro spreminja razpoloženje, večino časa je čustveno inkontinenten.

#### Opis invalidnosti

Invalid I. kategorije.

---

Obligacijski zakonik (2001) - OZ člen 179